Raikitra izy, sa voarebirebin’ny tsy fananana antom- pivelomana hanao sotrobe lava tango; rabefilatro anefa dia azo lazaina ho vorondolo nanjary voromanga. Ny fifampikasokasohany tamin- dravalo no nahatonga azy ho olo- marina. Marobe mantsy ny tombotsoa noraisiny tamin’ itsy tonian’ny ht ny fari- pahaizany mitombo, ilay izy tsy nahafantatra afa tsy ny introspection , nanjary afa- nandray anjara, raha nisy adihevitra psikolojika, nanjary mpankafy ny moraly sy ny metafizika ilay izy tsy nahatakatra afa tsy ny tragedien’i corneille, nanjary mpandalina ny literatioran’ny taonjato fahavaloambinifolo sy faharoapolo nanjary nahay nanavaka ny romantisma sy ny parnasse ary ny symbolisme ilay izy rano-tapa -tsiny nikobana fahiny, nanjary erany marin- toerana. Ravalo no nampianatra azy. Ravalo no niantoka ny fahavelomany. Ravalo no nanefy azy ho olona takian’ ny firenena apetraho amiko ny fitokisanareo hoy rabefilatro. Tsy hamadika an’ andriamatoa ravalo aho mandra- pialan’ny fofon’ aiko farany. Dia nionona tamin’ny zahatra ry zareo ht nony nilaozan’ny lakana. 72 alakamisy 01 aprily1971, iv lah 4473 fa tsy nahomby firy ny fikasako hamongotra ny asa feno fanambakana fanaon’ny mpimasy. Naelin- drainivelo mantsy fa nandaitra, hono, ny fanafodin’itompokolahy rainibango, satria nianjera ny sekoly ary voafindra toerana ravalo. Tsy nisy tsy nino izany ny vahoaka. Isan’ alina dia nirohotra mankany amin’ny fasan-drainibango ry rainivelo sy ny tariny, mba hivavaka sy hamono akoholahy mena. Henoko izany taty aoriana ka nanapa-kevitra hanafay ireo mafy hatoka ireo aho. Tsy nila namana aho fa ny basim-borona fitondrako mihaza no nataoko an-tsoroka. Niafina tao anaty lobolobo, akaikin’ny fasana aho ka tao no niandry an-dry rainivelo. Tsy hamono olona no nokasaiko hatao, fa hampitahotra fotsiny. Somambisamby ny alina tamin’izay. Semban-drahona ny volana ka tsy afa- nanapariaka ny tarany. Ny kintana koa aza toa nanafina ny fanalany mitsilopilopy. Nanjaka tanteraka ny fahanginana. Ny mba saiky hanongana azy teo amin’ny fiketrahany dia ny fililiotran’angelikary basivava, saingy tsy nahomby. Namitsaka tao anaty ambiaty, tokony ho taka-toraka avy eo amin’ny fasan- drainibango aho. Indreny ry rainivelo maizin-tsaina. Kotomanga no lohalaharana. Misy am-polony izy ireo. Vao tonga izy rehetra dia mitomany nigogogogo. Ny sasany nitanisa hoe; nilaozanao izahay ry ikaky ka zary sara-kavan-tiana. Tsy misy tsy mihaiky ny fahaizanao anefa. Nafindranao toerana ravalo. Nandresy ianao ary mankasitraka ny vitanao izahay rehetra. Avy eo dia nohosoran’izy rehetra tantely ny vatom-pasana. Namono akoholahy izy ka natentiny tetsy sy teroa ny rà. Dia noraisin’ikotomanga ny taralila ka notendreny. Nihozongozon-doha teo an-doha-fasana rainivelo sady namitsoka hoe izao no tenin- drainibango rey olona tsy maintsy lany ringana, hono, ny h. T. Tsy maintsy toherinany tenin-dragova, izay sahy mamotsifotsy ny mpamokony no sady manao zinona ny vazimba. Vao nahare izay aho dia nasain’ny hatezerako nandao ilay lobolobo niereko. Sady nihazakazaka nanantona aho no napoakako, nataoko savoan-danitra ny basiko. 73 zoma 02 aprily 1971, iv lah 4474 vao nahare ny feom-basy ry zareo dia ento aho rey tongotro , hoy izy rehetra. Henoko tsara ny feon’ny anankiray nigaosy tamin’ny hoe samia manao amboa ditsika, sao mihinana dimy andro am-ponja tsy nahoan’izy rehetra intsony na tan-drano, na hady, na tsilon-kavoatra. Tamim-pahatairana no niridanany, hany ka be no lavon’ny horom-potsy. Rainivelo sy kotomanga no voa mafy indrindra. Rainivelo nianjera tao anaty lavaka fandorana ny ondan’ny maty. Raha ndeha handingana azy koa anefa i kotomanga dia voafingan’ny malabariny, hany ka lavo teo ambonin-drainivelo. Tazako tsara izany, notsiloviko tamin’ny jiro fanao am-paosy. Ninia tsy nanaraka azy rehetra anefa ny tenako. Miantso vonjeo izy roalahy ka nosarihan’ireo namany avy ao anaty lavaka ary nataony lanjakisoa nandositra. Hehy moa izany ny ahy, raha nahatsikaritra izato fahavoazany. Vao dify izy rehetra dia ny lalana mody no nasiako olona avy aiza ianao? Hoy i nirinah avy nanafay an-dry rainivelo mafy hatoka, hoy aho fa inona no nataony? Nivavaka tatsy amin’ny fasan-drainibango izy nefa vao omaly no omaly aho no nilaza taminy ny tsy fandaitran’ny ody amidin’ny mpimasy terenao hankahala ny mpanao hitsak’andro izany izy? Satria izany no habadoana tsy maintsy resena ety ambanivohitra hay ianao mba manohitra an-dravalo foana, nefa mitovy tarigetra aminy mitovy tarigetra ahoana? Samy mitady hevitra handresena ny habadoana, fa te hanainga ny tantsaha .